ธปท.เร่งช่วยลูกหนี้บัตรดีเริ่มมีปัญหาชำระไม่ได้
ธปท. อยู่ระหว่างหารือการช่วยเหลือลูกหนี้บัตรที่มีประวัติผ่อนชำระดี
10 ธ.ค. 2562

ธปท. อยู่ระหว่างหารือการช่วยเหลือลูกหนี้บัตรที่มีประวัติผ่อนชำระดี
นางจันทวรรณ สุจริตกุล ผู้ช่วยผู้ว่าการ สายยุทธศาสตร์และความสัมพันธ์องค์กร ธนาคารแห่งประเทศไทย (ธปท.) เปิดเผยว่า ตามที่ปรากฏข่าวโครงการรีไฟแนนซ์หนี้บัตรของลูกหนี้ที่มีประวัติผ่อนชำระดี แต่เริ่มประสบปัญหาการผ่อนชำระนั้น ขอเรียนว่า ธปท. เล็งเห็นถึงปัญหาของลูกหนี้กลุ่มนี้ที่แจ้งผ่านโครงการคลินิกแก้หนี้ จึงได้หารือกับสถาบันการเงิน และผู้ให้บริการว่าจะช่วยดูแลลูกหนี้กลุ่มนี้ได้อย่างไรบ้าง
ทั้งนี้การช่วยเหลือ ยังคงอิงกลไกตลาดที่จะส่งเสริมให้มีการแข่งขันกันมากขึ้น ขณะนี้ยังอยู่ในขั้นตอนของการหารือหลักการเบื้องต้น ซึ่งอาจต้องใช้เวลาอีกสักระยะหนึ่งก่อนจะมีแนวทางที่ชัดเจนในการดำเนินการต่อไป